ᱵᱤᱦᱟᱨ ᱢᱟᱦᱟᱸ

ᱵᱤᱦᱟᱨ ᱢᱟᱦᱟᱸ (ᱵᱤᱦᱟᱨ ᱫᱤᱣᱟᱥ) ᱫᱚ ᱡᱚᱛᱚ ᱥᱮᱨᱢᱟ ᱒᱒ ᱢᱟᱨᱪ ᱦᱤᱞᱚᱜ ᱠᱚ ᱢᱟᱱᱟᱣᱟ ᱾ ᱡᱟᱦᱟᱸ ᱫᱚ ᱵᱤᱦᱟᱨ ᱯᱚᱱᱚᱛ ᱵᱮᱱᱟᱣ ᱨᱮᱭᱟᱜ ᱪᱤᱱᱦᱟᱹ ᱠᱟᱱᱟ ᱾ ᱑᱙᱑᱒ ᱥᱮᱨᱢᱟ ᱨᱮᱭᱟᱜ ᱒᱒ ᱢᱟᱨᱪ ᱦᱤᱞᱚᱜ ᱵᱨᱤᱴᱤᱥ ᱥᱤᱧᱚᱛ ᱨᱮ ᱵᱮᱝᱜᱚᱞ ᱯᱨᱮᱥᱤᱰᱮᱱᱥᱤ ᱨᱮᱭᱟᱜ ᱵᱤᱦᱟᱨ ᱟᱨ ᱳᱰᱤᱥᱟ ᱯᱨᱚᱵᱷᱤᱱᱥ ᱫᱚ ᱵᱷᱮᱜᱟᱨ ᱠᱟᱛᱮ ᱵᱮᱱᱟᱣ ᱞᱮᱱᱟ ᱾ ᱵᱤᱦᱟᱨ ᱨᱮ ᱱᱚᱣᱟ ᱢᱟᱦᱟᱸ ᱫᱚ ᱥᱟᱱᱟᱢ ᱦᱚᱲ ᱪᱷᱩᱴᱤ ᱢᱟᱦᱟᱸ ᱠᱟᱱᱟ ᱾

ᱵᱤᱦᱟᱨ ᱫᱤᱣᱟᱥ ᱨᱮᱭᱟᱜ ᱮᱛᱚᱦᱚᱵ ᱫᱚ ᱱᱤᱛᱤᱥ ᱠᱩᱢᱟᱨ ᱟᱜ ᱚᱠᱛᱚ ᱨᱮ ᱵᱤᱦᱟᱨ ᱥᱚᱨᱠᱟᱨ ᱦᱚᱛᱮᱛᱮ ᱟᱹᱰᱤ ᱢᱟᱨᱟᱝ ᱦᱚᱨᱟ ᱛᱮ ᱦᱩᱭ ᱞᱮᱱᱟ ᱾ ᱥᱤᱧᱚᱛ ᱵᱮᱜᱚᱨ ᱦᱚᱸ ᱡᱩᱢᱤᱫᱽ ᱯᱚᱱᱚᱛ ᱟᱢᱮᱨᱤᱠᱟ, ᱡᱟᱨᱢᱟᱱᱤ, ᱵᱨᱤᱴᱮᱱ (ᱥᱠᱚᱴᱞᱮᱱᱰ),  ᱚᱥᱴᱨᱮᱞᱤᱭᱟ, ᱠᱟᱱᱟᱰᱟ, ᱵᱟᱦᱚᱨᱟᱭᱤᱱ, ᱠᱟᱛᱟᱨ, ᱡᱩᱢᱤᱫᱽ ᱟᱨᱚᱵᱽ ᱮᱢᱤᱨᱮᱴᱥ, ᱛᱨᱤᱱᱤᱫᱟᱫᱽ ᱟᱨ ᱴᱳᱵᱟᱜᱳ ᱟᱨ ᱢᱚᱨᱤᱥᱟᱥ ᱥᱟᱶᱛᱮ ᱟᱭᱢᱟ ᱫᱤᱥᱚᱢ ᱨᱮ ᱱᱚᱶᱟ ᱢᱟᱦᱟᱸ ᱫᱚ ᱠᱚ ᱢᱟᱱᱟᱣᱟ ᱾

ᱢᱟᱱᱟᱣ
ᱵᱤᱦᱟᱨ ᱥᱚᱨᱠᱟᱨ ᱫᱚ ᱥᱟᱱᱟᱢ ᱥᱮᱨᱢᱟ ᱜᱮ ᱢᱤᱫ ᱱᱚᱴᱤᱯᱷᱤᱠᱮᱥᱚᱱ ᱮᱢ ᱠᱟᱛᱮ ᱒᱒ ᱢᱟᱨᱪ ᱫᱚ ᱵᱤᱦᱟᱨ ᱢᱟᱦᱟᱸ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ ᱾ ᱱᱚᱶᱟ ᱪᱷᱩᱴᱤ ᱫᱚ ᱥᱟᱱᱟᱢ ᱚᱯᱷᱤᱥ ᱟᱨ ᱠᱚᱢᱯᱟᱹᱱᱤ ᱠᱚ ᱨᱮ ᱞᱟᱹᱜᱩᱜᱼᱟ, ᱥᱟᱶᱛᱮ ᱟᱥᱲᱟ ᱠᱚ ᱦᱚᱸ ᱯᱟᱹᱴᱷᱩᱣᱟᱹ ᱠᱚ ᱥᱮᱞᱮᱫ ᱟᱭᱢᱟ ᱠᱟᱹᱢᱤᱦᱚᱨᱟ ᱠᱚ ᱵᱟᱱᱟᱣ ᱠᱟᱛᱮ ᱱᱚᱣᱟ ᱢᱟᱦᱟᱸ ᱠᱚ ᱢᱟᱱᱟᱣᱟ ᱾

ᱟᱨᱦᱚᱸ ᱧᱮᱞ ᱢᱮ
 ᱡᱷᱟᱨᱠᱷᱚᱸᱰ ᱢᱟᱦᱟᱸ
 ᱳᱰᱤᱥᱟ ᱢᱟᱦᱟᱸ
 ᱩᱛᱛᱚᱨ ᱯᱨᱚᱫᱮᱥ ᱢᱟᱦᱟᱸ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱵᱤᱦᱟᱨ ᱨᱮ ᱯᱚᱨᱚᱵ ᱠᱚ
ᱛᱷᱚᱠ:ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱷᱟᱯᱚᱱ ᱢᱟᱦᱟᱸ ᱠᱚ